ΓΡΑΠΤΗ ΕΡΩΤΗΣΗ P-1875/99

υποβολή: Alexander de Roo (Verts/ALE) προς την Επιτροπή

(12 Οκτωβρίου 1999)

Θέμα: Επαπειλούμενη παραβίαση της οδηγίας για τους οικοτόπους.

Είναι ενήμερη η Επιτροπή για τα σχέδια των αρχών του Βελγίου, της Ολλανδίας και της Γερμανίας σχετικά με την αναζωογόνηση της σιδηροδρομικής γραμμής του Ρήνου;

Έχει άραγεπόψη της η Επιτροπή οτι η ιστορική διαδρομή της εμπορευματικής αυτής σιδηροδρομικής γραμμής διασχίζει το εθνικό πάρκο De Meinweg;

Είναι ενήμερη η Επιτροπή για το γεγονός οτι το πάρκο αυτό έχει ορισθεί ως περιοχή όπου απαγορεύεται κάθε ηχορύπανση και ως Ειδική Ζώνη Προστασίας στο πλαίσιο του προγράμματος Natura 2000;

Έχειπόψη της η Επιτροπή οτι η οδηγία για τους οικοτόπους 92/0043/ΕΟΚ(1) αναφέρει ειδικότερα την μοναδική για την Ολλανδία παρουσία της έχιδνας (vipera berus);

Συμμερίζεται άραγε η Επιτροπή την άποψη τουπογράφοντος οτι η θέση σε λειτουργία της παλαιάς εμπορευματικής σιδηροδρομικής γραμμής αντιβαίνει προς την ευρωπαϊκή οδηγία για τους οικοτόπους, σύμφωνα με την οποία εκτός από την έχιδνα προστατεύονται ειδικότερα και διάφορα είδη σαύρας και φρύνου καθώς και ο γερανός.

Σε ποιά διαβήματα προτίθεται να προβεί η Επιτροπή για ναποχρεώσει την Ολλανδία να τηρήσει πλήρως την οδηγία για τους οικοτόπους ως προς το εθνικό πάρκο De Meinweg;

Είναι διατεθειμένη η Επιτροπή να ζητήσει επιτακτικά από την Ολλανδία, το Βέλγιο και τη Γερμανία να εξετάσουν σοβαρά εναλλακτικές, σύγχρονες λύσεις για τη σιδηροδρομική γραμμή του Ρήνου προς και από το Βένλο;

Είναι άραγε της άποψης η Επιτροπή οτι η εγκατάσταση σύγχρονης σιδηροδρομικής εμπορευματικής γραμμής θα πρέπει να συνδυασθεί με νέα σιδηροδρομική επιβατική σύνδεση στη διαδρομή Αμβέρσα Βένλο περιοχή Ρουρ.

(1) ΕΕ L 206 της 22.7.1992, σελ. 7.

Απάντηση της κας Wallstrm εξ ονόματος της Επιτροπής

(22 Nοεμβρίου 1999)

H Επιτροπή είναι ενήμερη για τις διαβουλεύσεις μεταξύ των βελγικών, γερμανικών και ολλανδικών αρχών σχετικά με το ενδεχόμενο επαναλειτουργίας της σιδηροδρομικής γραμμής IJzeren του Ρήνου, αλλά δεν έχει ακόμα ενημερωθεί για τα αποτελέσματα των εν λόγω διαβουλεύσεων.

Η Επιτροπή γνωρίζει ότι η σιδηροδρομική γραμμή του Ρήνου διασχίζει το εθνικό πάρκο De Meinweg.

Η Επιτροπή γνωρίζει επίσης ότι το πάρκο De Meinwegπάγεται στο δίκτυο Natura 2000. Κατατάσσεται στις ζώνες ειδικής προστασίας, δυνάμει της οδηγίας 79/409/EΟΚ του Συμβουλίου της 2 Μαΐου 1979(1) (1600 εκτάρια) και έχει χαρακτηριστεί ως τόπος κοινοτικής σημασίας δυνάμει της οδηγίας 92/0043/ΕΚ του Συμβουλίου της 21ης Μαΐου 1992 σχετικά με τη διατήρηση των φυσικών οικοτόπων και της άγριας πανίδας και χλωρίδας (1807 εκτάρια). Η Επιτροπή γνωρίζει ακόμα ότι η εν λόγω περιοχήπάγεται στις ζώνες ησυχίας (Stiltegebiet). Επειδή όμως αυτή η ταξινόμηση βασίζεται μόνο στο εθνικό δίκαιο, δεν επιφέρει καμία συνέπεια στο πλαίσιο του κοινοτικού δικαίου.

Η έχιδνα (Vipera berus) δεν αναφέρεται ούτε στο παράτημα ΙΙ ούτε στο παράρτημα IV της οδηγίας 92/0043/ΕΚ και ως εκ τούτου δεν προστατεύεται από την εν λόγω οδηγία. Βέβαια, τα κράτη μέλη είναι ελεύθερα να προστατεύουν ενδιαιτήματα ή είδη τα οποία δεν αναφέρονται στην οδηγία 92/0043/ΕΚ, όπως, στη συγκεκριμένη περίπτωση, την έχιδνα των Κάτω Χωρών. Ωστόσο, αυτό μπορεί να αποτελέσει σημαντικό στοιχείο για την εφαρμογή της οδηγίας 85/337/EΟΚ του Συμβουλίου της 27ης Ιουνίου 1985 για την εκτίμηση των επιπτώσεων ορισμένων σχεδίων δημοσίων και ιδιωτικών έργων στο περιβάλλον(2).

Το πάρκο De Meinweg προστατεύεται από την οδηγία 92/0043/ΕΚ, και ιδίως από το άρθρο 6 στοιχεία 2, 3 και 4. Σύμφωνα με το άρθρο 7 της οδηγίας 92/0043/ΕΚ, οι διατάξεις αυτές εφαρμόζονται επίσης στις ζώνες ειδικής προστασίας, όπως αυτές ορίζονται στην οδηγία 79/409/EΟΚ. Σύμφωνα με το άρθρο 6 παράγραφος 3, η επαναλειτουργία της σιδηροδρομικής γραμμής του Ρήνου αποτελεί σχέδιο που μπορεί να έχει σημαντική επίπτωση στο πάρκο De Meinweg. Στην περίπτωση αυτή, το σχέδιο πρέπει ναποβληθεί στην κατάλληλη εκτίμηση των επιπτώσεων που μπορεί να επιφέρει στο πάρκο De Meinweg και ιδίως στους οικοτόπους και τα είδη που προστατεύονται από τις οδηγίες 92/0043/ΕΚ και 79/0409/ΕΚ, όπως, λόγου χάρη, τον τρίτωνα το λοφιοφόρο (Triturus cristatus), τον κοινό φρύνο (Pelobates fuscus), και το γερανό (Grus grus). Εάν σύμφωνα με το πόρισμα της εν λόγω εκτίμησηςπάρχουν αρνητικές επιπτώσεις, τότε εφαρμόζεται το άρθρο 6 παράγραφος 4. Η εφαρμογή του άρθρου 6 παράγραφος 4 αποτελεί πρωταρχική ευθύνη των κρατών μελών. Βάσει αυτών των πληροφοριών, η Επιτροπή δεν μπορεί να κρίνει εάν σημειώθηκε παράβαση της οδηγίας 79/409/EΟΚ ή της οδηγίας 92/0043/ΕΚ. Ως εκ τούτου, θα ζητήσει περαιτέρω πληροφορίες από τις ολλανδικές αρχές σχετικά με το σχέδιο και τις επιπτώσεις του, δυνάμει των οδηγιών 79/0409/ΕΟΚ και 92/0043/ΕΚ. Το σχέδιο δεν θα επηρεάσει μόνο το πάρκο De Meinweg αλλά και την τοποθεσία Weerter en Budelerbergen, η οποία θεωρείται, βάσει της οδηγίας 79/409/EΟΚ, ζώνη ειδικής προστασίας. Όσον αφορά το πάρκο De Meinweg, η Επιτροπή δεν θα προβεί προς το παρόν σε περαιτέρω ενέργειες, δεδομένου ότι δενπάρχουν ενδείξεις για ενδεχόμενη παραβίαση της οδηγίας 79/409/EΟΚ ή της οδηγίας 92/0043/ΕΚ.

Σε αυτή τη φάση του σχεδίου, η εκτίμηση των πιθανών εναλλακτικών λύσεων για το σχέδιο εναπόκειται στα ενδιαφερόμενα κράτη μέλη. Η εν λόγω εκτίμηση είναιποχρεωτική, εφόσον εφαρμοστεί για το σχέδιο το άρθρο 6 παράγραφος 4 της οδηγίας 92/0043/ΕΚ. Η Επιτροπή θα ζητήσει από τις ολλανδικές αρχές πληροφορίες σχετικά με την εφαρμογή του άρθρου 6 παράγραφος 4. Σύμφωνα με την αρχή της επικουρικότητας, τα κράτη μέλη είναι εκείνα που πρέπει να εκτιμήσουν και να καθορίσουν τη μελλοντική χρήση των σιδηροδρομικών γραμμών, καθώς και να εξετάσουν αν θα χρησιμοποιηθεί γραμμή τόσο από τους επιβατικούς όσο και από τους εμπορευματικούς συρμούς.

(1) ΕΕ L 103 της 25.4.1979.

(2) ΕΕ L 175 της 5.7.1985.